2024 m. vasario 7 d. Bendrojo Teismo sprendimas byloje Oriflame Cosmetics / EUIPO – Caramé (O)
(Byla T-74/23)1
(Europos Sąjungos prekių ženklas – Protesto procedūra – Europos Sąjungoje galiojanti tarptautinė registracija – Vaizdinis prekių ženklas „O“ – Ankstesnė tarptautinė vaizdinio prekių ženklo „O“ registracija – Santykiniai atsisakymo registruoti pagrindai – Ankstesnio prekių ženklo naudojimo iš tikrųjų nebuvimas – Reglamento Nr. 207/2009 42 straipsnio 2 dalis (dabar – Reglamento 2017/1001 47 straipsnio 2 dalis))
Proceso kalba: anglų
Šalys
Ieškovė: Oriflame Cosmetics AG (Šafhauzenas, Šveicarija), atstovaujama advokatų N. Gerling ir U. Pfleghar
Atsakovė: Europos Sąjungos intelektinės nuosavybės tarnyba, atstovaujama T. Klee
Kita procedūros EUIPO apeliacinėje taryboje šalis, įstojusi į bylą Bendrajame Teisme: Caramé Holding AG (Zulcbachas, Vokietija), atstovaujama advokatų M. Ebner ir R. Lange
Dalykas
SESV 263 straipsniu grindžiamu ieškiniu ieškovė prašo panaikinti ir pakeisti 2022 m. gruodžio 7 d. Europos Sąjungos intelektinės nuosavybės tarnybos (EUIPO) antrosios apeliacinės tarybos sprendimą (byla R 938/2022-2).
Rezoliucinė dalis
Panaikinti 2022 m. gruodžio 7 d. Europos Sąjungos intelektinės nuosavybės tarnybos (EUIPO) antrosios apeliacinės tarybos sprendimą (byla R 938/2022-2).
Atmesti likusią ieškinio dalį.
EUIPO padengia savo ir pusę Oriflame Cosmetics AG patirtų bylinėjimosi išlaidų.
Caramé Holding AG padengia savo ir pusę Oriflame Cosmetics patirtų bylinėjimosi išlaidų.
____________
1 OL C 121, 2023 4 3.